Държавен вестник, бр. 92, 2025 г., стр. 178

СТР.  178	
Д Ъ Р Ж А В Е Н  В Е С Т Н И К 	
БРОЙ  92
различно работно място или без слизане от 
превозното средство;
3. при гранична проверка на лица без сли­
зане от автобуса идентификацията на пътни­
ците се извършва в превозното средство, като 
полицейският орган лично събира документите 
на пътниците за проверка в АИС ГК и след 
нейното приключване лично им ги връща;
4. на ГКПП, на които не са изградени 
самостоятелни трасета за преминаване на 
различните видове превозни средства, гранич­
ната проверка се извършва по възможност в 
следната последователност – пътнически авто­
буси, леки автомобили, товарни автомобили.
Г л а в а  в т о р а
РЕД ЗА ИЗВЪРШВАНЕ НА ГРАНИЧНИ­
ТЕ ПРОВЕРКИ НА ЖЕЛЕЗОПЪТНИТЕ 
ГРАНИЧНИ ПРЕХОДИ НА РЕПУБЛИКА 
БЪЛГАРИЯ
Чл. 56. (1) Граничните проверки на лицата, 
пътуващи с международни пътнически влако­
ве, се извършват на железопътните гари при 
първото спиране след и последното спиране 
преди пресичане на държавната граница.
(2) Контролът по ал. 1 може да се извърш­
ва едновременно с митническия контрол на 
превозваните с международните влакове 
пътници, стоки и багажи.
(3) Граничните проверки на пътниците 
в международните влакове могат да бъдат 
извършвани и по време на движение на бъл­
гарска, както и на чужда територия, когато 
това е предвидено в международен договор, 
по който Република България е страна.
Чл. 57. (1) Граничните проверки на път­
ниците в международни пътнически влакове 
се извършват, като:
1. идентификацията, проверката за редов­
ност на документите и полагането на граничен 
печат се извършват във влака едновременно с 
вътрешната проверка на вагоните за укрити 
лица;
2. проверка в АИС ГК на лицата и полз­
ваните от тях документи се извършва на 
стационарните работни места, изградени на 
територията на железопътните гари, или във 
влака чрез мобилните устройства;
3. слизането на пътници от влязъл на 
територията на страната международен влак 
се разрешава от полицейски орган след при­
ключване на граничната проверка на желе­
зопътния състав;
4. не се разрешава качването на пътници 
на международен влак, на който граничната 
проверка за излизане е приключила.
(2) Когато между Република България и 
съседната държава е сключен двустранен 
договор, редът за граничните проверки на 
пътниците и екипажите в международните 
влакове се определя в съответствие с неговите 
разпоредби.
Г л а в а  т р е т а
РЕД ЗА ИЗВЪРШВАНЕ НА ГРАНИЧНИТЕ 
ПРОВЕРКИ НА ГКПП, РАЗПОЛОЖЕНИ НА 
МЕЖДУНАРОДНИТЕ ЛЕТИЩА
Чл. 58. (1) Граничните проверки на път­
ниците и екипажите на въздухоплавателните 
средства, извършващи международни полети, 
се извършват по реда на дял трети на стацио­
нарни работни места, разположени в салоните 
„Пристигане“ и „Заминаване“ на летищата 
за обществено ползване за обслужване на 
международни и вътрешни превози, на които 
съществува ГКПП.
(2) Граничните проверки на лица могат да 
се извършват и чрез електронни гишета за 
автоматизирана гранична проверка.
(3) Граничната проверка може да бъде 
извършена по изключение и на друг вид 
летище, след като въздухоплавателното сред­
ство е получило разрешение за излитане 
и/или кацане от Главна дирекция „Гражданска 
въздухоплавателна администрация“.
Чл. 59. (1) По решение на началника на 
група/смяна, командира на отделение или 
ръководещия смяната служител може да се 
извърши предварителна проверка на докумен­
тите за пътуване на пристигащите пътници 
непосредствено след слизане от борда на 
самолета.
(2) Последваща проверка на документите на 
заминаващите пътници може да се извършва 
на изходите от салон „Заминаване“ или преди 
качването на борда на въздухоплавателното 
средство.
(3) Движението на пътници между салоните 
„Пристигане“ и „Заминаване“ се разрешава по 
изключение от началника на групата/смяната, 
командира на отделение или ръководещия 
смяната служител при необходимост и през 
определените за това места.
Чл. 60. Граничната проверка на пътниците, 
които ползват услугата „VIP“, се извършва на 
отделни стационарни работни места, когато 
такива са обособени, по определения за ос­
таналите пътници ред.
Чл. 61. Граничната проверка на пътници 
при излизане от страната се извършва след 
представяне на документ за пътуване и бордна 
карта, удостоверяваща регистрация за полет. 
Данните от документа за пътуване се срав­
няват с данните от бордната карта.
Чл. 62. (1) Пътниците, които осъществяват 
летищен транзит, подлежат на гранична про­
верка без проверка в АИС ГК и без полагане 
на граничен печат. При наличие на виза за 
летищен транзит полицейският орган полага 
последователно входен и изходен граничен 
печат.